 Jawaab:- Asalka dhibaatada Soomaaliya ayaa ah adeegsiga magaca qabiilka, isbaheysiyada iyo xisbiyada siyaasadeed ee ka jira dalkana waxay noqdeen qeyb ka mid ah sababihii burburiyay Qarankii Soomaaliyeed, haddii ruux Soomaali ah uu Soomaalida inteeda kale u tilmaamo sida uu u arko xal u hellidda mushkiladda u diiday Qarannimada waxaa markiiba la oronayaa waa reer hebel qofkaasi, xittaa waxa uu aqrinayo haddii ay quraan yihiin, Marka xisbiyada iyo Isbaheysiyada ku sameysma magaca qabiilka oo aan laga gudbin xal ma dhawa, waxayse aniga ila tahay in aan qofka lagu qiimeyn heybta uu ka soo jeedo ee lagu qiimeeyo waxa uu doonayo in uu u qabto dadkiisa. 